Ушанов Юлай Ғиниәт улы

Ушанов Юлай Ғиниәт улы (17 ғинуар 1946 — 3 февраль 2002), балет артисы. Башҡорт АССР-ының атҡаҙанған артисы (1971). Башҡорт АССР-ының халыҡ артисы (1974)

 Биографияһы 
Юлай Ғиниәт улы Ушанов 1946 йылдың 17 ғинуарында Өфө ҡалаһында билдәле театр актёры, режиссёр, ҡурайсы, бейеүсе һәм йырсы Ғиниәт Ушановтың ғаиләһендә тыуған. Ҡыҙғанысҡа ҡаршы, атаһы ул бер йәшлек кенә сағында вафат булып ҡалаНина Жиленко. Минувших дней очарованье — «РАМПА» № 12, 2015

1961—1964 йылдарҙа Башҡорт дәүләт опера һәм балет театры ҡарамағындағы балет студияһында уҡый. Пермь хореография училищеһын тамамлағандан һуң (1967) 1988 йылға тиклем Башҡорт дәүләт опера һәм балет театрында эшләй, 1991 йылдан —  Р. Нуриев исемендәге Башҡорт хореография училищеһында (хәҙер — Р. Нуриев исемендәге Башҡорт хореография колледжы) уҡыта.

Ульяновск (1968) һәм Ленинград (1969) ҡалаларында үткән Башҡорт АССР-ы мәҙәниәте көндәрендә,  Ҡарағалпаҡ АССР-ында үткән Башҡортостан әҙәбиәте һәм сәнғәте көндәрендә (1976) ҡатнашаЮлай Ушанов.

 Вафаты 
Юлай Ғиниәт улы 2002 йылдың 3 февралендә вафат була һәм Кушнаренко районының Шәрип ауылында ерләнеләЮлай Ушанов.

 Иҫтәлеге 
2013 йылда ун туғыҙынсы Нуриев фестивалендә Лилиана Кози — Миландың Ла Скала этуале, легендар Рудольф Нуриевтың партнеры ла була. Шунда уның ҡырҡ йыл әүәл, 1973 йылда, Өфөлә Юлай Ушанов менән «Аҡҡош күле» спектаклендә Одетта ролендә бейегәнлеге асыҡлана, Юлай Ушанов принц Зигфрид ролендә була. Шул иҫтәлекле ваҡиғанан фото балет концертмейстеры Гөлсөм Байковала һаҡланған булаНина Жиленко. Минувших дней очарованье — «РАМПА» № 12, 2015

 Иҫкәрмәләр 

 Сығанаҡтар 
 Нина Жиленко. Минувших дней очарованье — «РАМПА» № 12, 2015

 Һылтанмалар 
 Юлай Ушанов


Категория:Башҡорт АССР-ының атҡаҙанған артистары
Категория:Башҡорт АССР-ының халыҡ артистары